gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu en en en en en en gu gu
શિક્ષણ જગત સાથે સંકળાયેલા મિત્રો માટે પ્રેરણાદાયી પોસ્ટ | જલ્સા કરોને જેંતીલાલ
પ્રથમ ગુજરાતી હાસ્ય લોકશાહી - લોકો માટે, લોકો દ્વારા, લોકો ને અર્પણ
શિક્ષણ જગત સાથે સંકળાયેલા મિત્રો માટે પ્રેરણાદાયી પોસ્ટ
April 25, 2015 in લેખકની કટારે, વિશાલ લાઠીયા
મૈસચુસેટ્સ ઇન્સ્ટીટયુટ ઓફ ટેકનોલોજી (Massachusetts Institute of Technology – MIT) માં અડ્મીશન લેવું એ દુનિયા ના દરેક ઉભરતા એન્જીનીયર નું સપનું હોય છે. આ સપનું સાકાર કર્યું છે કાનપુર ના આયુષ શર્મા એ જે MIT માટે સિલેક્ટ થનાર ભારતમાંના ૩ વિદ્યાર્થી માનો એક છે. આયુષ વિષે વધારે જાણકારી લઈએ એ પહેલા ચાલો જાણીએ થોડું MIT વિશે.
મૈસચુસેટ્સ ઇન્સ્ટીટયુટ ઓફ ટેકનોલોજી (Massachusetts Institute of Technology – MIT) કેમ્બ્રિજ, મૈસચુસેટ્સ ની એક પ્રાઇવેટ રીસર્ચ ઇન્સ્ટીટયુટ છે. જેની સ્થાપના અમેરિકા માં વધી રહેલા ઔધ્યોગીકરણ ને ધ્યાનમાં રાખી ને ૧૮૬૧ માં કરવામાં આવેલી. જેમના સંશોધકો એ બીજા વિશ્વ યુદ્ધ અને કોલ્ડ વોર દરમિયાન ઇનર્શિયલ ગાઈડંસ (એક ડિવાઈસ દ્વારા મિસાઈલ ને કંટ્રોલ કરનાર સીસ્ટમ), કોમ્પુટર અને રડાર પર કામ કરેલું. MITMIT દુનિયા ની ૫ ટોપ યુનિવર્સીટી માં સ્થાન ધરાવે છે. ૨૦૧૪ સુધી માં ૮૧ નોબલ પુરસ્કાર વિજેતા, 52 રાષ્ટ્રીય વિજ્ઞાન પદક વિજેતા MIT સાથે જોડાયેલ હતા. MIT ના ભૂતપૂર્વ વિદ્યાર્થીઓ દ્વારા સ્થપાયેલી કંપનીઓ ની સંકલિત આવક દુનિયા ના ૧૧ માં નંબર ના સૌથી મોટા અર્થતંત્ર તરીકે નું સ્થાન ધરાવે છે. MIT વિશે લખવા બેસીશુ તો મોટું પુસ્તક છાપી શકાય એટલે હવે MIT ની ગાથા અહી અધુરી મૂકી આપણા ભારત ના સ્ટાર એવા આયુષ શર્મા તરફ આગળ વધીએ.
આયુષ શર્મા ના પિતા એક મિકેનિક છે અને માતા મંજુ લતા શર્મા સેન્ટ્રલ રીઝર્વ ફોર્સ ના રીટાયર્ડ કોન્સ્ટેબલ છે. આવતા સપ્ટેમ્બર મહિના માં આ અમેરિકન ઇન્સ્ટીટયુટ ભારત ના એક મિકેનિક ના છોકરા માટે લાલ જાજમ પાથરશે અને એ પણ અંદાજીત ૧ કરોડ ની સ્કોલરશીપ સાથે. જે લોકો એમ વિચારે છે કે ઉચ્ચ શિક્ષણ લેવા માટે એવું ઉચ્ચ બેકગ્રાઉન્ડ પણ હોવું જરૂરી છે તો એમને જણાવી દવ કે આયુષ શર્મા તેના કુટુંબ માંથી ગ્રેજુએટ થનાર પ્રથમ વ્યક્તિ હશે.
શાળા દરમિયાન આયુષ એક અવંતી નામના કોચીગ પ્રોગ્રામ ના સંપર્ક માં આવ્યો હતો જે IIT મુંબઈ ના ગ્રેજુએટસ ક્રિષ્ના રામ કુમાર અને અક્ષય સક્સેના દ્વારા ચલાવવા માં આવતો હતો. જે ખાસ કરીને ઓછી આવક ધરાવતા કુટુંબ ના વિધાર્થી માટે ચલાવવા માં આવતો હતો. જેમના પ્રયત્નો થી આયુષ ને યાલે યુનિવર્સીટી ગ્લોબલ સ્કોલર પ્રોગ્રામ (Yale University Global Scholars Programme) માં જવાની તક પણ મળેલી. આયુષ એ ક્રાઉડ ફંડિગ દ્વારા લેવી સ્કુલ (Lvy School) માં જવા માટે પૈસા એકઠા કરેલા અને યાલે યુનિવર્સીટી દ્વારા આયુષ ને ટ્યુશન ફી માફ કરવામાં આવેલી. તેણે ૯૦૦૦૦ રૂપિયા ફક્ત ૬ કલાક માં એકઠા કરેલા. આયુષ ફરી એક વાર સોસીયલ મીડિયા દ્વારા પૈસા એકઠા કરવા નો પ્લાન કરી રહ્યો છે કે જેથી કરીને એ તેનો અમેરિકા માં અભ્યાસકાળ દરમિયાન નો ખર્ચ ઉઠાવી શકે,
આયુષ ના જણાવ્યા મુજબ, “ એંગ્રેજી એક એવી વસ્તુ છે જે હું કોઈ પાસે થી શીખી નથી શક્યો. મારી નજીક ના બહુ ઓછા લોકો છે જેમની સાથે હું અંગ્રેજી માં વાતચીત કરી શકું, અને એટલે જ મેં આખરે મારી જાત સાથે જ અંગ્રેજી માં વાત કરવાનું નક્કી કરી નાખ્યું છે. મારું અંગ્રેજી સુધરી રહ્યું છે.”
આવો જાણીએ શું કહે છે આયુષ ના માતા-પિતા એમાં આ સુપર સ્ટાર પુત્ર વિશે.
મંજુ શર્મા ગર્વ સાથે કહે છે, “અમે ક્યારેય પણ આયુષ ના અભ્યાસ વિશે ચિંતા નથી કરી પણ અમે હમેશા તેની તબિયત ની સાર સંભાળ રાખી છે. ભગવાને અમને બહુ જ મોટા આશીર્વાદ આપ્યા છે. અમારો પુત્ર હવે વિદેશ માં અભ્યાસ કરશે.” રાકેશ શર્મા, “અમે આયુષ ને ક્યારેય પણ બળજબરી પૂર્વક અભ્યાસ કરવા માટે નથી ટોકેલો, અમારે ઉલટુ આયુષ ને કહેવું પડતું કે બસ હવે બહુ વાંચન થઇ ગયું હવે આરામ કર.”
પરમાત્મા એ આપણને સૌને એક સરખી જ શક્તિ આપી છે. બસ આપણે આપણી શક્તિ પર ભરોસો રાખી મહેનત કરવાની જરૂર છે.જીવન માં જરૂર છે જાત ને જાની ને ઊંચું નિશાન નિર્ધારિત કરવાની, જરૂર છે સળગતા સંકલ્પ સાથે એ સિધ્ધ કરવા માટે એડી ચોટી નું જોમ લગાવવાની. એટલે જ તો બળવંતરાય ઠાકોર એ કહેલું….નિશાન ચૂક માફ, નહિ માફ નીચું નિશાન.
જેન્તીલાલ અને પૂરી ટીમ વતી હું આયુષ શર્મા ને ખુબ ખુબ અભિનંદન પાઠવું છુ અને કહેવા માંગું છુ કે આપની જેવા વિધાર્થીઓ ભારત ની શાન છે. આયુષ શર્મા નવા શિખર સુધી પહોચે તેવી શુભકામના અને અહી ખાસ આભાર માનીશ IIT મુંબઈ ના ગ્રેજુએટસ ક્રિષ્ના રામ કુમાર અને અક્ષય સક્સેના કે જેઓ આયુષ શર્મા જેવા ટેલેન્ટ ને શોધી એમને અહી સુધી પહોચવા માં મદદ કરી રહ્યા છે.
આજની પોસ્ટ કેવી લાગી એ જરૂર જણાવશો અને આ પ્રેરણાદાયી વ્યક્તિત્વ ને બને એટલું શેર કરો અને એ દરેક થનગનતા યુવાનો સુધી પહોચાડો જેમને જીંદગી માં કઈક કરી દેખાડવું છે.
– વિશાલ લાઠીયા (સુરત)
← જે લોકો એર ઇન્ડિયાની સર્વિસને ધિક્કારે છે તેમને આ વાંચી ને થશે ગર્વ
મેરી બિસ્કિટ કેક – Really Yummy !! →
Leave a Reply Click here to cancel reply.
Email (will not be published) (required)
© 2012 જલ્સા કરોને જેંતીલાલ. All Rights Reserved. Terms of Use | Privacy Policy
પ્રથમ ગુજરાતી હાસ્ય લોકશાહી - લોકો માટે, લોકો દ્વારા, લોકો ને અર્પણ